הופ סנטר

הופ סנטר (Hope Center) היא עמותה ישראלית ללא מטרות רווח, הפועלת לשיקום תעסוקתי של שורדי ושורדות מעגל הזנות וניצול מיני מסחרי. העמותה רשומה משנת 2013 ומשרדיה נמצאים בתל אביב.

 היסטוריה והקמה 
העמותה נוסדה על ידי טבאה ומתיאס אופליגר, זוג משווייץ שעבר לישראל עם שלושת ילדיהם כדי להקים מסגרת שתספק ותסייע בשיקום תעסוקתי ובהעסקה הוגנת ליוצאי ויוצאות מעגל הזנות. ההשראה להקמת העמותה נבעה ממפגש בלתי נשכח של טבאה עם אישה בזנות, שציינה בפניה ש-"אנחנו לא צריכות רחמים, אנחנו צריכות עבודה!". חזון זה הוביל את בני הזוג להקים את העמותה, לצד המיזם החברתי KitePride – קייטפרייד.

 מטרות ופעילות 
עמותת הופ סנטר פועלת במטרה לסייע לנשים וגברים להשתחרר ממעגל הזנות ולהשתלב בחברה ובשוק העבודה במגוון דרכים:

תוכנית הכשרה מקצועית: התוכנית מתקיימת מאז שנת 2021 בשיתוף משרד הרווחה והביטחון החברתי.

התוכנית כוללת קורס הכשרה: קורס ייעודי, מודע טראומה, בן 90 שעות, המספק כלים להשתלבות בשוק העבודה, כולל ניהול תקציב אישי, כתיבת קורות חיים והכנה לראיונות עבודה, זיהוי חוזקות ויכולות ועוד.

בתום ההכשרה המקצועית בוגרי הקורס זוכים לליווי אישי בשלב ההשמה לעבודה: סיוע במציאת מקומות עבודה מכבדים ומפרנסים, התואמים את כישוריהם של המשתתפים ולאחר ההשתלבות בעבודה הם זוכים לתמיכה פסיכו-סוציאלית ממושכת (לפחות שנתיים) הכוללת מיצוי זכויות וליווי מקצועי שיסייע בידי שורדות ושורדי הזנות לשמר את ההליך השיקומי מבלי לחזור למעגל הזנות והניצול, להחזיק מקום עבודה מיטיב בשוק התעסוקה הישראלי ולפתח קריירה.

 מיזם KitePride 
מיזם זה הוא פרויקט חברתי לייצור תיקים מחומרים ממוחזרים, בתחילת הדרך המיזם שילב שורדות ושורדי זנות בתהליך הייצור בתל אביב.

העמותה הקימה את מיזם KitePride כדי ליצור סביבת עבודה בטוחה ותומכת לניצולי תעשיית הזנות וסחר בבני אדם, טיפוח פיתוח מיומנויות, סביבת עבודה בטוחה ובת קיימא, וטיפוח הערכה עצמית. במסגרת המיזם הופעלה מתפרה קטנה בדרום תל אביב, בה נתפרו תיקים אופנתיים תחת המותג KitePride, שנתפרו מחומרים ממוחדשים - בעיקר ממפרשיות ומפרשי קייט-סרפינג (Kite surfing).

מאז הקמתו ב־2016 ועד 2024, הועסקו במפעל שורדות ושורדי זנות בתפירה, שם קיבלו שכר הוגן וזכו לתמיכה שיקומית מצד צוות עו"סיות ומטפלות מודע טראומה.

בנובמבר 2024, על רקע קשיים ברווחיות, התקבלה החלטה אסטרטגית לסגור את המתפרה בתל אביב ולהעביר את הייצור למפעלים בחו"ל. כל עובדות המתפרה שורדות הזנות שהועסקו במפעל בתקופה זו השתלבו בתוכנית הליווי וההשמה של העמותה. נכון לפברואר 2025, רובן כבר מצאו עבודה.

 צוות העמותה 
בעמותה פועל צוות מגוון של אנשי מקצוע הכולל עובדים סוציאליים, מנהלי תחומים ומומחים לשיקום תעסוקתי.

בניהול העמותה:
 עדי עוז – מנכ"לית העמותה.
 ענת קורן – מנהלת תחום פסיכו-סוציאלי.

 השפעה חברתית 
מאז הקמתה, העמותה סייעה לעשרות רבות של נשים וגברים לצאת ממעגל הזנות ולהשתלב בחברה, בעבודה בטוחה. פעילותה מדגישה את החשיבות של מתן הזדמנויות תעסוקתיות כפתרון לשיקום והעצמה אישית, לכל מי שמתמודד עם נזקי הזנות (פוסט טראומה ופוסט טראומה מורכבת).

מאז 2018, נוצרו בעמותה למעלה מ-69,300 תיקים ייחודיים ומיחזרו כ-22,694 מ"ר של קייטים ומפרשים, וסיפקו במסגרת המפעל של קייטפרייד כ-54,498 שעות עבודה בטוחות לעשרות שורדות זנות.

 שיתופי פעולה ושותפים 
עמותת הופ סנטר פועלת בשיתוף פעולה עם משרד הרווחה והביטחון החברתי ועם מעסיקים פרטיים בישראל. בנוסף, היא נתמכת על ידי תרומות פרטיות וקרנות בינלאומיות.

העמותה חברה בקואליציית הארגונים הישראלים למלחמה בזנות ובסחר בנשים בישראל.

במסגרת תהליכי השיקום התעסוקתי, העמותה פועלת בשיתוף פעולה עם מרכזי שיקום רבים בישראל כמו "דרך אריאלה" ו"אופק נשי" בחיפה, מרכז "הרדוף" בבאר שבע, בית עדי ברחובות, פרויקט "דיור תחילה", העמותות "הופכות את היוצרות" ו"לא עומדות מנגד" ועוד.

 דרכי תמיכה 
העמותה פועלת על בסיס תרומות, התנדבות או הצטרפות לרשת "מעסיקים ידידים". כל הרווחים מהמיזם החברתי KitePride מוקדשות למימון פעילות העמותה.

 קישורים חיצוניים 





 הערות שוליים 

קטגוריה:תל אביב-יפו: עמותות